nahid-hub/BLUGE-bengali-wikipedia-section-title-prediction huggingface dataset:
নির্বাহী কর্তৃপক্ষ রাজ্যপাল দ্বারা প্রয়োগ করা হয় এবং ১০৫ অনুচ্ছেদের অধীনে তিনি মন্ত্রিসভা বা মুখ্যমন্ত্রীর পরামর্শ অনুযায়ী কাজ করে।

১৩০ অনুচ্ছেদের ধারা -২-এ অনুযায়ী, কোনও প্রদেশের গভর্নর প্রাদেশিক সংসদ সদস্যকে মুখ্যমন্ত্রী হতে আমন্ত্রণ জানান যিনি বিধানসভার অধিবেশন তলব করা হিসাবে প্রাদেশিক পরিষদের সংখ্যাগরিষ্ঠ সদস্যদের আস্থা অর্জনের আদেশ দেন। সংবিধানের বিধান অনুযায়ী এই উদ্দেশ্যে।

সঠিক অনুচ্ছেদ শিরোনাম কোনটি?
titleA. একটি প্রদেশের নির্বাহী কর্তৃপক্ষ
titleB. সদস্যদের যোগ্যতা
titleC. যান্ত্রিক বিষয়ে দায়-দায়িত্ব
titleD. বার্ষিক এবং পরিপূরক বাজেটের বিবৃতি
উত্তর: titleA
১৯৭৮ সালের ১৯ ফেব্রুয়ারি একটি বিদেশি সংস্থা ৫ দিনের সফরে তাকে ঢাকায় এনেছিল। সে সময় তার সফর সঙ্গী ছিলেন তার দ্বিতীয় স্ত্রী ওই সময়ের বিখ্যাত মডেল ভেরোনিকা পরশে, মেয়ে লায়লা আলী, ভাই, বাবা ও মা। একবার কিংবদন্তি বক্সার মোহাম্মদ আলীর সঙ্গে বাংলাদেশের হয়ে কোনো আন্তর্জাতিক প্রতিযোগিতায় প্রথম পদকজয়ী বক্সার আবদুল হালিম একই রিংয়ে নেমেছিলেন। তবে সেদিন আবদুল হালিমকে নকআউট করেননি তিনবারের বিশ্বচ্যাম্পিয়ন মোহাম্মদ আলী। তিনি আরও ছোট কাউকে চেয়েছিলেন তার সাথে মজা করার জন্য,তখন বাংলাদেশের জুনিয়র বক্সিং চ্যাম্পিয়ন ১২ বছর বয়সী গিয়াস উদ্দিন তার সাথে বক্সিং খেলার সুযোগ পান।
সেই সফরে বাংলাদেশ সরকার তাকে সম্মান সূচক নাগরিকত্ব প্রদান করে। পল্টনের বক্সিং স্টেডিয়ামকে তার নামে নামকরণ করা হয়।

সঠিক অনুচ্ছেদ শিরোনাম কোনটি?
titleA. ক্যাসিয়াস ক্লে হলেন মোহাম্মদ আলি
titleB. প্রথম জীবন
titleC. ইসলাম গ্রহণ
titleD. আলীর বাংলাদেশ সফর
উত্তর: titleD
নেপালের পূর্ব ভোজপুরের প্রত্যন্ত গ্রামের বাসিন্দা হলেন মিরা। তার পরিবার নিত্যপ্রয়োজনীয় চাহিদা পূরণের জন্য কৃষিকাজের ওপর নির্ভরশীল ছিল। মাত্র ১২ বছর বয়সে তাকে স্কুল ছাড়তে হয় কারণ প্রথমত প্রতিদিনের কাজকর্মে বাবা-মাকে সাহায্য করতে হত তাকে এবং তার পরিবার তার আর পড়াশুনার খরচ চালাতে সক্ষম ছিল না। এমনকি তাকে জল সংগ্রহ করতে এবং বাজারে যেতে নিয়মিত পাহাড়ী অঞ্চলে দিয়ে পায়ে হেঁটে যেতে হত। ১৪ বছর বয়সে তিনি তার বাবা-মা'কে কিছু না বলে মাঝরাতে বাড়ি থেকে পালিয়ে যায় মাওবাদী দল যোগদান করবার জন্য। পরবর্তীকালে গৃহযুদ্ধের অবসান পর, নাবালিকা ছিলেন বলে তাকে নেপাল সেনাবাহিনী ছাড় দেয়। দেশে ফিরে তিনি ঠিক করেন এমন কিছু জীবনে করবেন যাতে তিনি তার পরিবারকে সহায়তা করতে পারেন এবং কারাতে ও ক্রীড়াবিদ হওয়ার জন্য কাঠমান্ডু পারি দেন।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. প্রাথমিক জীবন
titleC. কীর্তি
titleD. জীবনপঞ্জি
উত্তর: titleB
নরম্যান্ড ১৮৯২ সালের ১০ই নভেম্বর রিচমন্ড কাউন্টির (বর্তমান নিউ ইয়র্ক সিটি) নিউ ব্রাইটনে এক শ্রমজীবী পরিবারে জন্মগ্রহণ করেন। তার জন্মনাম আমেবল এথেলরেইড নরম্যান্ড বা মেবল এথেলরেইড নরম্যান্ড। নরম্যান্ডের মাতা ম্যারি "মিনি" ড্রুরি রোড আইল্যান্ডের অধিবাসী ছিলেন। তিনি আইরিশ বংশোদ্ভূত এবং তার পিতা ফরাসি কানাডীয়। নরম্যান্ডের পিতা ক্লোদ নরম্যান্ড ছিলেন একজন বয়স্ক নাবিকের সেইলর্স স্নাগ হার্বারে ক্যাবিনেট নির্মাতা ও ছুতার।

১৯০৯ সালে ১৬ বছর বয়সে চলচ্চিত্রে আগমনের পূর্বে নরম্যান্ডে মডেল হিসেবে কাজ করেন। তাকে গিবসন গার্ল ইমেজের প্রতিষ্ঠাতা চার্লস ডানা গিবসনের আঁকা পোস্টকার্ডে এবং লোয়ার ম্যানহাটনের বাটারিক্‌স পোশাক নির্মাতা প্রতিষ্ঠানের বিজ্ঞাপনে দেখা যায়।

স্বল্প সময়ের জন্য তিনি নিউ ইয়র্কের ভিটাগ্রাফ স্টুডিওজে প্রতি সপ্তাহে ২৫ মার্কিন ডলার পারশ্রমিকে কাজ করেন। কিন্তু ভিটাগ্রাফের প্রতিষ্ঠাতা আলবার্ট ই. স্মিথ বলেন তিনি কয়েকজন অভিনেত্রীর একজন, যার "সম্ভাব্য ভবিষ্যৎ তারকা খ্যাতি" নিয়ে তিনি প্রত্যাশায় ভুল করেন।

সঠিক অনুচ্ছেদ শিরোনাম কোনটি?
titleA. জীবনী
titleB. প্রারম্ভিক জীবন
titleC. চলচ্চিত্র কর্মজীবন
titleD. টেলর হত্যাকাণ্ড
উত্তর: titleB
ভারতীয় মহাসিদ্ধদের জীবনী নিয়ে লেখা "চতুরাশিতি সিদ্ধ প্রবৃত্তি" গ্রন্থে লুইপাকে চুরাশিজন মহাসিদ্ধের একজন হিসেবে বলা হয়েছে। এই গ্রন্থ অনুযায়ী, লুইপা সিংহলদ্বীপে এক রাজার দ্বিতীয় সন্তান ছিলেন। সিংহলদ্বীপ নামে প্রাচীনকালে বেশ কিছু স্থান থাকলেও ঐতিহাসিকেরা শ্রীলঙ্কা অথবা ওড্ডিয়ানকে এই গ্রন্থে বর্ণিত সিংহলদ্বীপ বলে মনে করেছেন।

"চতুরাশিতি সিদ্ধ প্রবৃত্তি" গ্রন্থের মতে লুইপার পিতা তাকে রাজ্য শাসনের দায়িত্ব দিতে চাইলেও তিনি বোধিলাভের উদ্দেশ্যে নিজের রাজ্য ছেড়ে রামেশ্বরম হয়ে বজ্রাসন বা বুদ্ধগয়া চলে আসেন। এরপর তিনি সালিপুত্র বা মগধ পৌছলে, একজন ডাকিনী তাকে বোধিলাভের জন্য খাদ্যের ব্যাপারে রাজরক্তের অভিমান ভুলে যাওয়ার উপদেশ দিলে লুই পা বারো বছর শুধুমাত্র মাছের অন্ত্র খেয়ে জীবধারণ করেন। তিব্বতীতে এই কারণে লুই বলা হয়ে থাকে। এই গ্রন্থ অনুযায়ী মগধের রাজা ইন্দ্রপাল ও তার ব্রাহ্মণ মন্ত্রী দারিক পা ও দেঙ্গি পা নামে লুই পার দুই শিষ্যতে পরিণত হন।

সঠিক অনুচ্ছেদ শিরোনাম কোনটি?
titleA. মৎস্যেন্দ্রনাথ ?
titleB. আদিসিদ্ধ ?
titleC. চতুরাশিতি সিদ্ধ প্রবৃত্তি গ্রন্থ অনুযায়ী জীবনী
titleD. নামকরণ
উত্তর: titleC
বশোলী শহরটি "বশোলী চিত্রকলা" নামে পরিচিত এক ধরনের চিত্রকলার জন্য বিশেষভাবে পরিচিত। এই চিত্রকলাটিকে পাহাড়ি চিত্রকলার প্রথম ঘরানা মনে করা হয়। উল্লেখ্য, পাহাড়ি চিত্রকলাই বিবর্তিত হয়ে ১৮শ শতাব্দীর মধ্যভাগে সুবিখ্যাত কাংড়া চিত্রকলার জন্ম দিয়েছিল। বশোলী চিত্রকলার প্রাচীনতম নিদর্শনটি রাজা কৃপাল পালের (রাজত্বকাল ১৬৭৮-৯৩) সমসাময়িক। চিত্রকর নৈনসুখ বশোলীতে তাঁর কর্মজীবনের ইতি ঘটান।



সঠিক অনুচ্ছেদ শিরোনাম কোনটি?
titleA. ভূগোল
titleB. আরও পড়ুন
titleC. জনপরিসংখ্যান
titleD. বশোলী চিত্রকলা
উত্তর: titleD
ফিলাডেলফিয়া পেন্সিল্‌ভেনিয়ার অর্থনৈতিক কেন্দ্রবিন্দু। অর্থনৈতিক বিশ্লেষণ ব্যুরোর তথ্য মতে, ২০১০ সালে ফিলাডেলফিয়া মার্কিন যুক্তরাষ্ট্র-এর সপ্তম বৃহত্তম মহানগর অর্থনীতি ছিল যার পরিমাণ প্রায় $ ৩৪৭ বিলিয়ন ডলার।
এখানে "ফিলাডেলফিয়া স্টক এক্সচেঞ্জ" ও বেশকিছু ফরচুন৫০০ কোম্পানি অবস্থিত।
ফিলাডেলফিয়া অর্থনৈতিক খাতের মধ্যে আছে তথ্য প্রযুক্তি, উত্পাদন, তেল বিশোধন, খাদ্য প্রক্রিয়াকরণ, স্বাস্থ্যসেবা ও জৈবপ্রযুক্তি, পর্যটন এবং আর্থিক সেবা। 
ফিলাডেলফিয়া তথ্য প্রযুক্তি ও সেবা ভিত্তিক অর্থনীতিতে স্থানান্তরিত হয়েছে। আর্থিক কার্যক্রম মেট্রো অর্থনীতির বৃহত্তম খাত এবং মার্কিন যুক্তরাষ্ট্রের বৃহত্তম স্বাস্থ্য শিক্ষা ও গবেষণা কেন্দ্রের একটি। ফিলাডেলফিয়া এর ইতিহাস অনেক পর্যটক আকর্ষণ করে এবং ২০১০ সালে মোট পর্যটক ছিল ২০ লাখ। 

সঠিক অনুচ্ছেদ শিরোনাম কোনটি?
titleA. অর্থনীতি
titleB. ভাষা
titleC. ভূগোল
titleD. শিক্ষা
উত্তর: titleA
ভারতে বর্তমানে দ্রুত অর্থনৈতিক সমৃদ্ধি বিমান ভ্রমণকে সাধারণ মানুষের পক্ষে সুলভতর করে তুলেছে। প্রধান ধ্বজাবাহক বিমান সংস্থা এয়ার ইন্ডিয়ার ১৪৭টি এয়ারক্র্যাফটের বিমানবহরটি ভারতকে বিশ্বের অন্যান্য অংশের সঙ্গে সংযুক্ত করার ক্ষেত্রে প্রধান ভূমিকা পালন করে। এছাড়াও আরও কয়েকটি বিদেশি বিমান সংস্থা ভারতকে বিশ্বের সঙ্গে সংযুক্ত করছে।

আভ্যন্তরীন বিমান পরিবহনের বাজার শেয়ারের ভিত্তিতে দেশের জনপ্রিয়তম ব্যান্ডগুলি হল কিংফিশার এয়ারলাইনস ও এয়ার ইন্ডিয়া। ভারতের বিমান পরিবহন ব্যবস্থার উদারীকরণের পর থেকে এই বিমান সংস্থাগুলি দেশের প্রায় ৮০টি শহরকে সংযুক্ত করেছে ও বিভিন্ন বৈদেশিক বিমানপথ পরিচালনা করছে। মুম্বই-দিল্লি বিমান করিডোরটি ২০০৭ সালে অফিসিয়াল এয়ারলাইনস গাইড অনুসারে বিশ্বের ষষ্ঠ ব্যস্ততম বিমানপথ। তবুও দেশের বিমান পরিবহন ব্যবস্থার একটি বৃহৎ অংশই আনট্যাপড রয়ে গেছে।

বিগত কয়েক বছরে ভারতের অব্যবহৃত বিমান পরিবহন নেটওয়ার্কে প্রচুর বিনিয়োগ হয়েছে। ২০০৪-০৫ সালে প্রায় আধ-ডজন সুলভ ক্যারিয়র ভারতের বাজারে প্রবেশ করে। বর্তমানে উল্লেখযোগ্য নতুন ব্র্যান্ডগুলি হল: এয়ার ডেকান, কিংফিশার এয়ারলাইনস, স্পাইসজেট, গোএয়ার, প্যারামাউন্ট এয়ারলাইনস এবং ইন্ডিগো এয়ারলাইনস। ভারতের বিমান পরিষেবার দ্রুতবর্ধমান চাহিদার সঙ্গে পাল্লা দিতে এয়ার ইন্ডিয়া সম্প্রতি বোয়িংকে ৭.৫ বিলিয়ন মার্কিন ডলার অর্থমূল্যের ৬৮টি জেটের অর্ডার দিয়েছে। অন্যদিকে ইন্ডিয়ান এয়ারবাসকে ২.৫ বিলিয়ন মার্কিন ডলার অর্থমূল্যের ৪৩টি জেটের অর্ডার দিয়েছে। পুরনো বিমান সংস্থাগুলিও এই ট্রেন্ডকে দূরে সরিয়ে রাখেনি। প্যারিস এয়ার শোতে র ৬ বিলিয়ন মার্কিন ডলার অর্থমূল্যের ১০০টি এয়ারবাস এ৩২০ বিমান অর্ডার করে পাদপ্রদীপের আলোয় আসে ইন্ডিগো এয়ারলাইনস। এই অর্ডার যেকোনো এশীয় অভ্যন্তরীণ বিমান সংস্থার ক্ষেত্রে সর্বোচ্চ মূল্যের। ২০০৫ সালের ১৫ জুন ভারতীয় বিমান সংস্থাগুলির মধ্যে প্রথম কিংফিশার এয়ারলাইনস এয়ারবাস এ৩৮০ অর্ডার করে। এয়ারবাসের সঙ্গে তাদের বাণিজ্যের আর্থিক মূল্য ছিল ৩ বিলিয়ন মার্কিন ডলার।

সঠিক অনুচ্ছেদ শিরোনাম কোনটি?
titleA. হেলিপোর্ট
titleB. গণ পরিবহন ব্যবস্থা
titleC. বিমান পরিবহন ব্যবস্থা
titleD. বিমানবন্দর
উত্তর: titleC
১৯৬৬-৬৭ মৌসুম থেকে ১৯৭৮-৭৯ মৌসুম পর্যন্ত স্যাম গ্যাননের প্রথম-শ্রেণীর খেলোয়াড়ী জীবন চলমান ছিল। ১৯৬৬-৬৭ মৌসুমে ওয়েস্টার্ন অস্ট্রেলিয়ার সদস্যরূপে প্রথম-শ্রেণীর ক্রিকেটে অভিষেক ঘটে তার। ভিক্টোরিয়ার বিপক্ষে অনুষ্ঠিত ঐ খেলায় তিন উইকেট পেয়েছিলেন। 
শুরুতেই সাউথ অস্ট্রেলিয়া দলের বিপক্ষে ৬/১০৭ পেয়েছিলেন। তাসত্ত্বেও, তাকে ডেনিস লিলি, বব ম্যাসি ও ইয়ান ব্রেশয়ের ন্যায় খ্যাতিমান বোলারদের সাথে তীব্র প্রতিদ্বন্দ্বিতায় অবতীর্ণ হতে হয়েছিল। ফলে, রাজ্য দলে তাকে কখনো নিয়মিতভাবে খেলতে দেখা যায়নি।

১৯৬৭-৬৮ মৌসুমে শেফিল্ড শিল্ডের শিরোপা বিজয়ী ওয়েস্টার্ন অস্ট্রেলিয়া দলের অন্যতম সদস্য ছিলেন। সফরকারী ভারতীয় একাদশের বিপক্ষে সাত উইকেটের সন্ধান পেয়েছিলেন। ১৯৭০-৭১ মৌসুমে সফররত ইংরেজ একাদশের বিপক্ষে ৪/৪১ পান। ১৯৭১-৭২ মৌসুমে ভিক্টোরিয়ার বিপক্ষে ৫/৯৭ বোলিং পরিসংখ্যান দাঁড় করান। ওয়েস্টার্ন অস্ট্রেলিয়া ঐ বছরে শিল্ডের শিরোপা জয় করেছিল।

নভেম্বর, ১৯৭২ সাল থেকে পরবর্তী পাঁচ মৌসুমে ওয়েস্টার্ন অস্ট্রেলিয়ার পক্ষে খেলেননি তিনি। কিন্তু, ১৯৭৭-৭৮ মৌসুমে দলে খেলার সুযোগ পান। পাঁচ খেলার মধ্যে সাউথ অস্ট্রেলিয়া ও সফররত ভারতীয় একাদশের বিপক্ষে দূর্দান্ত খেলেন।

সঠিক অনুচ্ছেদ শিরোনাম কোনটি?
titleA. অবসর
titleB. বিশ্ব সিরিজ ক্রিকেট
titleC. আন্তর্জাতিক ক্রিকেট
titleD. প্রথম-শ্রেণীর ক্রিকেট
উত্তর: titleD
দেবী চামুণ্ডা রক্ত অথবা কৃষ্ণবর্ণা; নরমুণ্ডমালা শোভিতা; বর্ণনাভেদে চতুঃ, অষ্ট, দশ বা দ্বাদশভূজা; ডমরু, ত্রিশূল, খড়্গ, সর্প, খট্বাঙ্গ, বজ্র, ছিন্নমুণ্ড ও রক্তপূর্ণ পানপাত্র ধারিণী; শব অথবা প্রেতের উপর উপবিষ্টা অথবা পরাভূত দৈত্য বা প্রেতাসনে স্থিতা; ত্রিনয়না; কঙ্কালসার দেহ, ভয়াল মুখমণ্ডল, লম্বিত স্তন, সম্মুখপ্রসারিত দন্তপংক্তি, দীর্ঘ নখর ও স্ফীত উদর যুক্তা; অস্থি, কঙ্কাল, সর্প ও বিছের অলংকারে ভূষিতা, যা ব্যাধি ও মৃত্যুর প্রতীক; নরকরোটীর যজ্ঞোপবীত ধারিণী; মস্তকে জটার মুকুট এবং কোনো কোনো বর্ণনানুসারে মস্তকে অর্ধচন্দ্র শোভিতা। তিনি তার কোটরগত চক্ষু দ্বারা জগৎ ভষ্মীভূত করেন। ভূত ও প্রেতগণ তার সঙ্গী। বিভিন্ন বর্ণনায় নরকঙ্কাল ও শৃগালাদি পশুও তাকে বেষ্টন করে থাকে। যে শবের উপর দেবী উপবিষ্ট থাকেন, তার শৃগালের দল সেই শবের মাংস ভক্ষণ করে। চামুণ্ডা তার পরাজিত শত্রুদের রক্ত পান করেন। সেই শত্রু দৈত্যদের ছিন্ন মুণ্ড থেকে পতিত রক্ত তার সহচর প্রেত ও শৃগালেরাও পান করে থাকে। সকল মাতৃকাই, বিশেষত চামুণ্ডা, রক্তপান করে থাকেন। কোনো কোনো মতে, তিনি তার বাহন পেচকের পৃষ্ঠে আরোহণ করেন। তার ধ্বজায় বাজপাখির চিত্র অঙ্কিত।

হিন্দু দেবীরা সাধারণত সুডৌল স্তনযুক্তা ও সুন্দরী হন। কিন্তু চামুণ্ডার রূপ তাদের বিপরীত। এই রূপ জরা, মৃত্যু, ক্ষয় ও ধ্বংসের প্রতীক।

সঠিক অনুচ্ছেদ শিরোনাম কোনটি?
titleA. উৎস
titleB. মূর্তিতত্ত্ব
titleC. মাতৃকাগণের সঙ্গে সম্পর্ক
titleD. পৌরাণিক উপাখ্যান
উত্তর: titleB
১৯৬০ সালে বরিশালে দেবী চক্রবতীর সাথে বিবাহ হয়। ড: দেবী শর্মা ঢাকার সেন্ট্রাল উইমেনস কলেজের দর্শনের সাবেক অধ্যাপিকা। এক ছেলে ও এক মেয়ে তাদের সংসারে। ছেলে ডা: সুমিত শর্মা রুশ বাংলাদেশে বিয়ে করে সংসার সাজিয়েছেন মস্কোতে আর একমাত্র মেয়ে শ্রেয়সী শর্মা বাস করেন বাংলাদেশেই।

ব্যক্তিগত জীবনে তিনি রবীন্দ্রসঙ্গীতের ভক্ত। আড্ডা, বিশেষ করে তরুণদের সাথে আড্ডা দিতে খুব পছন্দ করেন।

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. মৃত্যু
titleC. কর্মজীবন
titleD. ব্যক্তিগত জীবন
উত্তর: titleD
১৯৩১ সনের ২২ অক্টোবর তারিখে নলবাড়ি জেলার বেলশর গাঁও নামক স্থানে ভূমিধর বর্মন জন্মগ্রহণ করেন। তার পিতার নাম ভকতরাম বর্মন ও মাতার নাম মঠোপ্রিয়া বর্মন। তার পিতা ভকতরাম একজন প্রসিদ্ধ ব্যবসায়ী ছিলেন। তার মাতা-পিতার পাঁচটি সন্তান ছিল: তিনজন পুত্র ও দুইজন কন্যা। মাতা-পিতার কনিষ্ঠ সন্তান ছিলেন ভূমিধর বর্মন। 
সঠিক অনুচ্ছেদ শিরোনাম কোনটি?
titleA. শিক্ষা
titleB. জন্ম ও বংশ পরিচয়
titleC. রাজনৈতিক জীবন
titleD. কর্মজীবন
উত্তর: titleB
মূলা একটি উপকারী সহচর সবজী হিসাবে ব্যবহৃত হয় অন্য সবজীর জন্য, কারণ সম্ভবত মূলার কটু গন্ধ বাধা প্রদান করে কীট-পতঙ্গকে যেমন জাবপোকা, শসা পোকা, টমেটো হরণওয়ার্মস, ক্ষুদ্র জীবাণু এবং পিপড়াদেরকে। মূলা একটি ফাঁদ ফসলের মত কাজ করতে পারে, যা কীটপতঙ্গকে প্রলোভিত করে প্রধান ফসল থেকে দূরে রাখে। শসা এবং মূলা একসাথে লাগালে অনেক ভাল ফসল দেয় যা পরীক্ষা করে দেখা গেছে। মূলা ভাল জন্মায় চারভিল, লেটুস, মটর এবং নাসটার টিউমাস এর সাথে। যদিও তারা বিরুপ প্রতিক্রিয়া দেখায় সুগন্ধি লতাবিশেষের সাথে জন্মানোর সময়।

সঠিক অনুচ্ছেদ শিরোনাম কোনটি?
titleA. সহচর সবজী
titleB. সংস্কৃতি
titleC. বীজের বৈচিত্রতা
titleD. পুষ্টিমান
উত্তর: titleA
মিয়ানমারের মোট আয়তন ৬৭৬,৫৫২ বর্গকিলোমিটার। উত্তর-দক্ষিণে এর দৈর্ঘ্য প্রায় ২,০৮৫ কিলোমিটার। পূর্ব-পশ্চিমে এর সর্বোচ্চ বিস্তার প্রায় ৯৩০ কিলোমিটার। উপকূলীয় এলাকাটি নিম্ন মিয়ানমার এবং অভ্যন্তরীণ অংশটি ঊর্ধ্ব মিয়ানমার নামে পরিচিত। অশ্বখুরাকৃতি পর্বতব্যবস্থা ও ইরাবতী নদীর উপত্যকা দেশটির ভূ-সংস্থানের প্রধান বৈশিষ্ট্য। উত্তরের পর্বতগুলির সর্বোচ্চ শৃঙ্গ হকাকাবো রাজি-র উচ্চতা ৫,৮৮১ মিটার। এটি দক্ষিণ-পূর্ব এশিয়ার সর্বোচ্চ শৃঙ্গ। আরও দুইটি পর্বতব্যবস্থা উত্তর থেকে দক্ষিণে বিস্তৃত। আরাকান ইয়োমা পর্বতমালাটি মিয়ানমার ও ভারতীয় উপমহাদেশের মধ্যে একটি প্রাচীরের সৃষ্টি করেছে। এর পর্বতগুলির উচ্চতা প্রধানত ৯১৫ মিটার থেকে ১,৫২৫ মিটার পর্যন্ত হয়। অন্যদিকে শান মালভূমি থেকে বিলাউকতাউং পর্বতশ্রেণীটি প্রসারিত হয়ে দক্ষিণ-পূর্ব নিম্ন মিয়ানমার এবং দক্ষিণ-পশ্চিম থাইল্যান্ডের সীমান্ত বরাবর চলে গেছে। শান মালভূমিটি চীন থেকে প্রসারিত হয়েছে এবং এর গড় উচ্চতা প্রায় ১,২১৫ মিটার।

মিয়ানমারের অভ্যন্তরভাগে কেন্দ্রীয় নিম্নভূমিগুলি মূলত সরু ও দীর্ঘ। এগুলি ইরাবতী-সিত্তাং নদীর ব-দ্বীপ এলাকায় প্রায় ৩২০ কিলোমিটার প্রশস্ত। এই ব-দ্বীপীয় সমভূমিগুলি অত্যন্ত উর্বর এবং দেশের সবচেয়ে অর্থনৈতিক গুরুত্ববিশিষ্ট অঞ্চল। এদের মোট আয়তন প্রায় ৪৭,০০০ বর্গকিলোমিটার। মিয়ানমারের উত্তর-পশ্চিমের আরাকান উপকূল এবং দক্ষিণ-পশ্চিমের তেনাসসেরিম উপকূল উভয়েই শিলাময় এবং এগুলির কাছে অনেক দ্বীপ অবস্থিত। মিয়ানমারে বেশ কিছু উৎকৃষ্ট প্রাকৃতিক পোতাশ্রয় আছে।

মায়ানমার ৬৭৮,৫০০ বর্গকিলোমিটার (২৬১,৯৭০ বর্গমাইল) এলাকাজুড়ে বিস্তৃত। মায়ানমারের পশ্চিমে বাংলাদেশের চট্টগ্রাম বিভাগ এবং ভারতের মিজোরাম, উত্তর-পশ্চিমে ভারতের আসাম, নাগাল্যান্ড ও মণিপুর অবস্থিত। মায়ানমারের সীমানার উত্তর-পূর্বাংশের ২,১৮৫ কিলোমিটার জুড়ে আছে তিব্বত এবং চীনের ইউনান প্রদেশ। দক্ষিণ-পূর্বে রয়েছে লাওস ও থাইল্যান্ড। দক্ষিণ-পশ্চিম এবং দক্ষিণে বঙ্গোপসাগর ও আন্দামান সাগরের সাথে মায়ানমারের ১,৯৩০ কিলোমিটার উপকূল রেখা রয়েছে।

মায়ানমারের অধিকাংশই কর্কটক্রান্তি ও বিষুবরেখার মাঝে অবস্থিত। ব-দ্বীপ অঞ্চলে বার্ষিক বৃষ্টিপাতের পরিমাণ প্রায় ২,৫০০ মিলিমিটার (৯৮ ইঞ্চি), তবে মধ্য মায়ানমারের শুষ্ক এলাকায় তা ১,০০০ মিলিমিটারের কম। উত্তরের অপেক্ষাকৃত শীতল এলাকায় গড় তাপমাত্রা ২১ °সেলসিয়াস। উপকূলীয় ও ব-দ্বীপ এলাকায় গড় তাপমাত্রা ৩২ °সেলসিয়াস।

মূল্যবান সেগুন ও বিষুবীয় গাছপালায় ভরা বন মায়ানমারের শতকরা ৪৯ ভাগের বেশি এলাকা জুড়ে রয়েছে। অন্যান্য গাছের মধ্যে রাবার, বাবলা, বাঁশ, ম্যানগ্রোভ, নারিকেল উল্লেখযোগ্য। উত্তরাঞ্চলে ওক, পাইন ইত্যাদি রয়েছে বিপুল পরিমাণে।
সঠিক অনুচ্ছেদ শিরোনাম কোনটি?
titleA. জনসংখ্যা
titleB. ভূগোল
titleC. প্রাণীজগৎ
titleD. ইতিহাস
উত্তর: titleB
চীনের সৃষ্টি পুরাণ অনুসারে, জেড সম্রাট ছিলেন দেবতামন্ডলীর প্রধান, তিনি সৃষ্টির দায়িত্বে ছিলেন না। অন্য আরেক সৃষ্টি পুরাণ অনুসারে, জেড সম্রাট প্রথম মাটি দিয়ে মানুষের আকার তৈরি করেন এবং রোদে শুকাতে দেন। বৃষ্টির কারণে মানুষের মূর্তির কিছু অংশ বিনষ্ট হয়, যা মানুষের অসুস্থতা ও শারীরিক প্রতিবন্ধকতা নির্দেশ করে। সবচেয়ে প্রচলিত পৌরাণিক কাহিনী অনুসারে, মানুষ ফানকুর শরীরের এক ধরনের ডাঁশের মত ছিল। আরেকটি পৌরাণিক কাহিনীতে বর্ণিত আছে, নুইউও হুয়াংহো নদী থেকে মাটি নিয়ে নিজ হাতে মানুষের আকৃতি তৈরি করেন। যেসব মানুষ তার নিজ হাতে তৈরি তারা ধনসম্পদের অধিকারী হয়। পরে তিনি তার চাদর মাটিতে ডুবিয়ে চারদিকে দুলাতে থাকেন। চাদর থেকে তৈরিকৃত মানুষগুলো হয় দরিদ্র।

সঠিক অনুচ্ছেদ শিরোনাম কোনটি?
titleA. নামকরণ
titleB. সৃষ্টি
titleC. রাশিচক্র
titleD. পূর্বপুরুষ ও উত্তরাধিকারী
উত্তর: titleB
কোরা বিশ্ব আলোচনা  ২০১৭ সালে কোরা পাঠকদের এবং লেখকদের নিজেদেরকে জানার, নেটওয়ার্ক জানার এবং মজা করার একটি ঐতিহ্য হিসাবে শুরু করে। কোরা বিশ্ব আলোচনা কোরা সহযোগী গোষ্ঠী দ্বারা মনোনীত নেতা দ্বারা সংগঠিত এবং কোরা থেকে অবদান হিসাবে তারা সাধারণত অংশগ্রহণকারীদের কাছে ব্র্যান্ডেড পতাকা, স্টিকার পাঠায়।

কোরা অনুসারে, তারা বিশ্ব আলোচনাকে সংজ্ঞায়িত করেছে "এই কোরা বিশ্বব্যাপী পাঠক বৃদ্ধি উদযাপন ইত্যাদির আলোচনা করা হয়, এবং পাঠকদের এবং লেখক যারা এটি উন্নতিতে সাহায্য করছে তাদের সাথে আলোচনা করা হয়।"

সঠিক অনুচ্ছেদ শিরোনাম কোনটি?
titleA. সুপারিশ উত্তর
titleB. অভ্যর্থনা
titleC. বাস্তব নামের নীতি
titleD. কোরা বিশ্ব আলোচনা
উত্তর: titleD
লুসিড স্বপ্ন (এ জাতীয় স্বপ্ন দেখার সময়, স্বপ্নদ্রষ্টা জাগ্রত থাকে এবং বুঝতে পারে, সে স্বপ্ন দেখছে) দেখার পরবর্তী ধাপে মানুষ স্বপ্নের মধ্যেই সজাগ হতে পারে। বিশেষ করে, লুসিড স্বপ্নের পরবর্তী ধাপে যদি মানুষ স্বপ্নের মধ্যেই জাগ্রত হয়, তবে এ পর্যায়টিকে "প্রাক লুসিডীয় স্বপ্ন", বলে। এপর্যায়ে স্বপ্ন দ্রষ্টা বুঝতে পারে না, সে কী জেগে আছে, না ঘুমানো অবস্থায় স্বপ্ন দেখছে। হার্ভার্ডের মনস্তত্ত্ববিদ ডেইরড্রে ব্যারেট ২০০ জন মানুষের কাছ থেকে ২০০০ স্বপ্নকে পরীক্ষণ করে তিনি বলেন, মিথ্যা জাগরণ এবং লুসিডীয় স্বপ্ন একই স্বপ্নের ভিতর যুগপৎভাবে অথবা একই রাতে ভিন্ন ভিন্ন স্বপ্নের মধ্যে ঘটতে পারে।

সঠিক অনুচ্ছেদ শিরোনাম কোনটি?
titleA. লক্ষণ
titleB. পুনরাবৃত্ত
titleC. লুসিত্ব
titleD. বাস্তবতা এবং অবাস্তবতা
উত্তর: titleC
ওমর বেন সালাদ "কাঁকড়া রহস্য"তে একজন আরব সওগাদর। ফরাসী মরোক্কোর কাল্পনিক বন্দর-নগরী বাঘারে তার বিরাট ব্যবসা। এক দোকানদার জানায় যে ওমর বেন সালাদ বাঘারের সবচেয়ে বড় ধনী, তার আছে নিজস্ব প্রাসাদ, চাকরবাকর, জমিজিরাত, গাড়িঘোড়া এবং নিজস্ব বিমান।

টিনটিন আবিষ্কার করে যে সে একটি মাদক-চোরাকারবারি চক্রের নেতা যারা কাঁকড়ার টিন ব্যবহার করে আফিম পাচার করে। কাহিনীর শুরুতে টিনটিন যখন অ্যালানদের হাতে ধরা পড়েছিল তখন ওমর তাকে জলে ডুবিয়ে মারার আদেশ দেয়। পরবর্তীতে টিনটিন তার গোপন গুদামে আফিম খুঁজে পায় এবং পুলিশের কাছে ধরিয়ে দেয়। জানা যায় যে ওমরের চোরাকারবার দূর প্রাচ্যেও বিস্তৃত ছিল।

ওমরের শহর 'বাঘার' নামটি ফরাসী 'ব্যাগার'-এর কাছাকাছি যার অর্থ 'ঝগড়া' বা 'লড়াই'। ওমর আরবিতে সুপরিচিত নাম তবে 'ওমর সালাদ' অনেকটা 'হোমার্দ সালাদ' (গলদা চিংড়ির সালাদ)-এর সদৃশ।

"দি অ্যাডভেঞ্চার্স অব টিনটিন" চলচ্চিত্রে ওমর বেন সালাদের চরিত্রায়ণ করেছেন গাড এলমালেহ। সেখানে ওমর কোনো ষড়যন্ত্রে জড়িত থাকে না, কেবল তার প্রাসাদে বিয়াঙ্কা কাস্তাফিয়রের গানের অনুষ্ঠান হয়।

সঠিক অনুচ্ছেদ শিরোনাম কোনটি?
titleA. জাম্বো
titleB. পেগি আলকাজার
titleC. ওমর বেন সালাদ
titleD. ট্রিকলার
উত্তর: titleC
শক্ত চামড়ার তৈরী বর্ম ইয়েমেন, ইরাক ও পারস্য উপসাগরীয় এলাকায় তৈরী হত। পরবর্তীতে পার্শ্ববর্তী সাম্রাজ্য জয়ের ধাতব বর্ম ব্যবহার ব্যাপকভাবে শুরু হয়। এগুলো দির নামে পরিচিত ছিল। মরিচা থেকে রক্ষার জন্য এগুলোকে পালিশ করা হত এবং ধুলা ও তেলের মিশ্রণে রাখা হত। পদাতিক সৈনিকরা অশ্বারোহীদের তুলনায় বেশি ভারী অস্ত্র সজ্জিত ছিল। দুটি বর্ম পড়ার তথ্যও পাওয়া যায়, এগুলোর মধ্যে দ্বিতীয়টি ছোট ও প্রায়ই চামড়ার তৈরী ছিল।

সঠিক অনুচ্ছেদ শিরোনাম কোনটি?
titleA. অশ্বারোহী
titleB. বর্ম
titleC. তলোয়ার
titleD. চলাচল
উত্তর: titleB
২০০৯ সাল পর্যন্ত বেশিরভাগ ভুটানি সুপেয় পানি (৮৩%) এবং মৌলিক স্বাস্থ্যবিধিসম্মত ব্যবস্থার (৯১%) আওতায় ছিল। ব্যাপক স্বাস্থ্য উদ্বেগের মধ্যে আছে ৫ বছরের কম বয়সী শিশুদের ডায়রিয়া (প্রতি ১০,০০০ জনে ২,৮৯২) এবং নিউমোনিয়া (১,০৩১); ত্বকের সংক্রমণ (১,৩২২ জন); চোখ উঠা বা কনজাঙ্কটিভাইটিস (৫৪২); উচ্চ রক্তচাপ (৩১০); এবং অন্ত্রের কৃমি (১৭০)। কম পরিমানে দেখা যায় ডায়াবেটিস (প্রতি ১০,০০০ লোকের মধ্যে ৩৮ জন); মাদকজনিত লিভার ডিজিজ (২৩); এবং ক্যান্সার (১৭)। ম্যালেরিয়া এবং যক্ষা রোগের সংখ্যা সাধারণত প্রতি ১০,০০০ জনে যথাক্রমে ১০ এবং ১৫ জনের কম।

ভুটানে এইচ১এন১ ("সোয়াইন ফ্লু") এবং এইচ৫এন১ ("বার্ড ফ্লু") স্ট্রেইন সহ ইনফ্লুয়েঞ্জা রয়েছে। ২০০৯ সালের মধ্যে এইচ১এন১-এ নিশ্চিতভাবে আক্রান্ত ৬ জন ব্যক্তি পাওয়া যায়, যার মধ্যে কোনটিই মারাত্মক ছিল না। তবে ফুন্টসলিংয়ে কমপক্ষে একবার বার্ড ফ্লুর প্রাদুর্ভাব ঘটেছে এবং স্বাস্থ্য মন্ত্রণালয় এটিকে "গুরুতর উদ্বেগ" হিসাবে নিয়েছে।

সঠিক অনুচ্ছেদ শিরোনাম কোনটি?
titleA. জরুরী ও স্বাস্থ্য হটলাইন
titleB. এইচআইভি / এইডস
titleC. স্বাস্থ্য সমস্যা
titleD. তহবিল
উত্তর: titleC
এশিয়া অভিযানের পূর্বে আলেকজান্ডার তার উত্তর সীমান্ত সুরক্ষিত করতে চেয়েছিলেন। ৩৩৫ খ্রিস্টপূর্বাব্দের বসন্তকালে তিনি বেশ কিছু বিদ্রোহ দমন করতে অগ্রসর হন। অ্যাম্ফিপোলিস থেকে পূর্বদিকে যাত্রা শুরু করে তিনি হিমাস পর্বতের পাদদেশে থ্রেসের সেনাবাহিনীকে পরজিত করেন। এরপর ম্যাসিডোনিয়ার সেনা ট্রিবাল্লি রাজ্যে পৌঁছে লিগনিয়াস নদীর তীরে সেই রাজ্যের সেনাবাহিনীকে পরজিত করে। এরপর তিনদিন টানা যাত্রা করে আলেকজান্ডার দানিয়ুব নদীর তীরে গেটাই জনজাতির সম্মুখীন হন এবং রাতের বেলা নদী পার হয়ে তাদের ওপর অতর্কিতে আক্রমণ করে তাদের পরাজিত করেন। এই সময় ইলিতিয়ার রাজা ক্লেইতোস ও তাউলান্তিওইর রাজা গ্লাউকিয়াস আলেকজান্ডারের কর্তৃত্বের বিরুদ্ধে বিদ্রোহ ঘোষণা করলে, ম্যাসিডোনিয়ার বাহিনী পশ্চিমে যাত্রা করে এই দুই রাজাকে পরাজিত করলে তার রাজ্যের উত্তর সীমান্ত সুরক্ষিত হয়।

আলেকজান্ডারের উত্তরদিকের অভিযানের সময় থিবস ও এথেন্স পুনরায় বিদ্রোহ ঘোষণা করলে তিনি দক্ষিণে যাত্রা করেন। থিবস আলেকজান্ডারের বিরুদ্ধে যুদ্ধ ঘোষণা করে পরাজিত হয় এবং আলেকজান্ডার থিবস নগরীকে ধ্বংস করেন। এই পরিণতিতে এথেন্স সমর্পণ করে ও গ্রিসে সাময়িক ভাবে শান্তি স্থাপিত হয়। এরপর আলেকজান্ডার আন্তিপাত্রোসকে রাজপ্রতিনিধি হিসেবে নিযুক্ত করে এশিয়ার অভিযানে মনোনিবেশ করেন।

সঠিক অনুচ্ছেদ শিরোনাম কোনটি?
titleA. বলকান অভিযান
titleB. পারস্য
titleC. সামরিক অভিযান
titleD. বিভিন্ন ধর্মে আলেকজান্ডার
উত্তর: titleA
অরুণিমা ৭ বছর বয়সে কুচিপুডি শিখতে শুরু করেছিলেন এবং পদ্মভূষণ শ্রীমতি স্বপ্ন সুন্দরীর অধীনে তাঁর প্রাথমিক প্রশিক্ষণ পেয়েছিলেন। তিনি পদ্মশ্রী গুরু জয়রাম রাও এবং ভানশ্রী রাওয়ের একজন প্রবীণ শিষ্য এবং ১৫ বছরেরও বেশি সময় ধরে অভিনয় করছেন। ৯ বছরের অল্প বয়সী মেয়ে হিসাবে অরুনিমা ব্যালে আম্রপালিতে অভিনয় করেছিলেন। কুচিপুদি নৃত্য একাডেমি তাকে আনুষ্ঠানিকভাবে ১৯৯৫ সালে চালু করেছিল যেখানে তিনি তাঁর দিল্লির ত্রিবেণী কলা সংগামে রাঙ্গাপ্রেভশাম পরিবেশন করেছিলেন। 

এরপর থেকে অরুনিমা ধ্রুপদী নৃত্যের ক্ষেত্রে উচ্চতর পদমর্জাদা অর্জনের জন্য নিরলসভাবে নিষ্ঠার সাথে তাঁর শিল্পকে অনুসরণ করেছিলেন এবং ১৫ টিরও বেশি দেশের মর্যাদাপূর্ণ সাংস্কৃতিক উৎসব এবং ভেন্যুতে বেশ কয়েকটি জাতীয় এবং আন্তর্জাতিক পরিবেশনা দিয়েছেন। 

অরুণিমার অভিনয়গুলি স্বতন্ত্রতার সাথে আত্মবিশ্বাসী এবং বৌদ্ধিক নৃত্যশিল্পী প্রকাশ করে। অভিনেতাকে মুগ্ধ করে, তার শ্রোতাদের সাথে আত্মবিশ্বাসী যোগাযোগ এবং ঐতিহ্যবাহী পাদামা, জাভালিস (ঐতিহ্যবাহী গান) এবং অন্যান্য রচনাগুলির সমসাময়িক ব্যাখ্যা তার সফল অভিনয়কে চিহ্নিত করে। তার এনার্জেটিক নৃত্য-উপস্থাপনা নিখুঁত কৌশল, ছন্দবদ্ধ নির্ভুলতা, মুখের অভিব্যক্তি এবং প্রচুর অনুগ্রহের সমন্বয় করে। ছন্দ সম্পর্কে নিশ্চিত এবং উত্সাহে পূর্ণ, অরুণিমা আজ কুচিপুড়ির ক্ষেত্রে ব্যাপকভাবে স্বীকৃত। 

সঠিক অনুচ্ছেদ শিরোনাম কোনটি?
titleA. সম্পর্কিত
titleB. শিক্ষা
titleC. উল্লেখযোগ্য অবদান
titleD. পেশার শুরুর দিকে
উত্তর: titleD
সাড়ে চার বছর পর তখনকার অ্যাটর্নি জেনারেল সাঈদ এবং ন্যায় মন্ত্রী মুহাম্মদ জামীল আহমেদ সরকার থেকে পদত্যাগ করেন। পদত্যাগপত্র ৫ই আগস্ট, ২০০৭ সালের, ২.৩০পিএমে জমা দেয়া হয় এবং পর্বর্তীতে ৩.৩০পিএমে সাঈদ ও জামীল সংবাদ সম্মেলনের জন্য দাবাউরগুতে উপস্থিত হন। গায়ুমের ব্যর্থতাকে কারণ দায়ী করে হাসান সাঈদ বলেন,"আমি পদত্যাগ করেছি কারণ আমি যে পরিকল্পনার জন্য সরকার যোগ দিয়েছিলাম তা ব্যর্থ হয়েছে এবং আমার দলে থাকা অযৌক্তিক। পদত্যাগ করার পর, সাঈদ, সাবেক বৈদেশিক মন্ত্রী আহমেদ শহীদ এবং সাবেক ন্যায় মন্ত্রী মোহাম্মদ জামীল আহমেদ "রাজ্জে চ্যাম্বারস" নামের একটি ব্যবসায়িক আইনি প্রতিষ্ঠান গড়ে তুলেছেন।

সঠিক অনুচ্ছেদ শিরোনাম কোনটি?
titleA. রাষ্ট্রপতির আদেশ
titleB. দল ত্যাগ করা
titleC. রাজনৈতিক জীবন
titleD. নতুন মালদ্বীপ
উত্তর: titleB
মুহাম্মাদ এর দাদা আবদুল মুত্তালিব মৃত্যুর সময় মুহাম্মাদের দায়িত্ব আবু তালিব ও ফাতিমার উপর অর্পণ করে যান। তখন থেকেই মুহাম্মাদ ফাতিমার সংসারে বেড়ে উঠতে থাকেন। আবু তালিব ও ফাতিমা মুহাম্মাদ অত্যন্ত যত্ন ও স্নেহ করে লালন পালন করতে থাকেন। সবসময় নিজের অনন্য শিশুদের সাথে খাবার খেতে দিতেন। ছোটবেলায় চারিদিকে সবাই মুহাম্মাদ এর প্রশংসায় পঞ্চমুখ থাকার কারণে ফাতিমা তাকে অতিরিক্ত আদর করতেন। মুহাম্মাদ ছোট বেলা থেকেই পরিপাটি থাকতেন এজন্য ফাতিমা তাকে পছন্দ করতেন। ফাতিমা আলীকে সর্বদা মুহাম্মাদ এর সাথে থাকার নির্দেশ দেন,যাতে মুহাম্মাদ এর কোন বিপদ আপদ না হয়। মুহাম্মাদ ২৫ বছর বয়সে খাদিজাকে বিয়ে করার আগ পর্যন্ত এই পরিবারেই বেড়ে উঠেন। এজন্য মুহাম্মাদ তাকে দ্বিতীয় মা বলে মনে করতেন।

সঠিক অনুচ্ছেদ শিরোনাম কোনটি?
titleA. সন্তানাদি
titleB. নাম ও বংশ পরিচয়
titleC. টীকা
titleD. মুহাম্মদ এর লালন পালন
উত্তর: titleD
কাইয়ুম ১৯৫৪ সালের ৩০ জুন বাংলাদেশের গোপালগঞ্জ জেলায় জন্মগ্রহণ করেন। তিনি অস্ট্রেলিয়া, বাংলাদেশ, মালয়েশিয়া এবং সিঙ্গাপুরের বিশ্ববিদ্যালয়গুলিতে অধ্যাপনা করেছেন।

বর্তমানে আন্তর্জাতিক ইসলামী বিশ্ববিদ্যালয় মালয়েশিয়ায় ইংরেজির অধ্যাপক এবং অস্ট্রেলিয়ার ফ্লিন্ডার বিশ্ববিদ্যালয়, শিক্ষা ও মানবিক ও আইন অনুষদে অ্যাডজেক্ট প্রফেসর। তিনি এশিয়াটিক আইআইইউএম জার্নাল অফ ইংলিশ ভাষা ও সাহিত্যের প্রতিষ্ঠাতা ও সম্পাদক এবং সাহিত্যের বিভিন্ন ক্ষেত্রে আজ অবধি ৩৪টি বই প্রকাশ করেছেন। ১৯৯৩ থেকে ২০০০ সালের মধ্যে তিনি ইংরেজিতে বিশ্ব সাহিত্য জার্নালের সহ-সম্পাদক (বর্তমানে জার্নাল অব পোস্টকলোনিয়াল রাইটিং) এর দায়িত্ব পালন করেছিলেন। তিনি জার্নাল অব পোস্টক্লোনিয়াল রাইটিং, ট্রান্সন্যাশনাল লিটারেচার, ইন্টারডিসিপ্লিনারি লিটারারি স্টাডিজ সমালোচনা ও তত্ত্বের জার্নাল,রূপকথা জার্নাল ইন হিউম্যানিটিস ইন ইন্টারডিসিপ্লিনারি স্টাডিজ, পোস্টক্লোনিয়াল কালচারস অ্যান্ড সোসাইটিস জার্নাল এবং আন্তর্জাতিক ইংরাজি সাহিত্য, দ্য অ্যাপলোনিয়ান জার্নাল অফ ইন্টারডিসিপ্লিনারি স্টাডিজ বিষয়ে লিখেন। তিনি সাহিত্য বিশ্বকোষের সম্পাদকীয় বোর্ডেও রয়েছেন।

সঠিক অনুচ্ছেদ শিরোনাম কোনটি?
titleA. প্রকাশনা
titleB. নির্বাচিত বই
titleC. শিক্ষা ও শিক্ষকতা
titleD. কর্মজীবন
উত্তর: titleD